wickkiey/tamil-wikipedia-chunked huggingface dataset:
# தெனாலி ராமன்

### ஏழைப் பிராமணர்

தெனாலி ராமன் ஆந்திரப் பிரதேசம் கிருஷ்ணா மாவட்டத்தில் கார்லபதி என்கிற கிராமத்தில் இராமையா – லட்சுமி அம்மாள் தம்பதியரின் மகனாக ஏழைப் பிராமணக் குடும்பத்தில் பிறந்தவர். தெனாலியில் உள்ள இராமலிங்க சுவாமியின் நினைவாக இராமலிங்கன் என்றே பெயரிடப்பட்டார். இவர் பிறந்து மூன்றாம் நாள் இவருடைய தந்தையார் மரணமடைய குடும்பம் வறுமையில் வாடியது. இவருடைய தாயார் இவரை எடுத்துக் கொண்டு தெனாலியில் இருந்த அவருடைய சகோதரனுடைய வீட்டுக்கு வந்து சேர்ந்தார். தாய்மாமன் ஆதரவில் தான் இராமலிங்கம் வளர்ந்தார்.
# தெனாலி ராமன்

### அகடவிகட கோமாளித் தனங்கள்

உரிய பருவத்தில் பள்ளியில் சேர்ந்தாலும் படிப்பில் கவனம் செல்லவில்லை. மற்றவர்களைச் சிரிக்க வைக்கும் ஆற்றல் அவரிடம் இயற்கையாகவே இருந்தது. அதனால், அகடவிகட கோமாளித் தனங்களில் தான் அவருடைய அறிவும் ஆற்றலும் ஜொலித்தன. கமலா என்கிற பெண்ணை மணந்தார் தெனாலி ராமன்.
# தெனாலி ராமன்

### விகடகவியாக உயர்ந்தது

இவர் அரசவை விகடகவியாக உயர்ந்தது குறித்து பலகதைகள் நிலவுகின்றன என்று தெனாலிராமன் நினைத்தார்.  
இவருடைய ஊருக்கு வந்த துறவி ஒருவர் இவருடைய தைரியம் மற்றும் நகைச்சுவை உணர்வில் கவரப்பட்டு காளிதேவியிடம் வரம் பெறத்தக்க மந்திரம் சொல்லித் தந்ததாகவும் அதன் அருளால் காளி தேவியின் தரிசனம் பெற்ற தெனாலிராமன் அவளையும் தன் நகைச்சுவை அறிவால் சிரிக்க வைத்து அவளாலேயே விகடகவி என்று வாழ்த்தப்பட்டதாகவும் சொல்கிறார்கள்.  
அதில் நம்பிக்கை வரப்பெற்ற தெனாலிராமன் விஜயநகரம் சென்று தன்னுடைய சாமர்த்தியத்தால் அரச தரிசனம் பெற்று தன் அறிவுக் கூர்மை மற்றும் நகைச்சுவையால் அரசரின் அன்புக்கும் நம்பிக்கைக்கும் பாத்திரமாகி அரசவையில் முக்கிய இடம் பெற்று நல்வாழ்வு வாழ்ந்தார்.
# தெனாலி ராமன்

### உயிருடன் இருக்கும் போதே இறந்து விட்டதாகச் செய்தி

உயிருடன் இருக்கும் போதே இறந்து விட்டதாகச் செய்தி பரப்ப வைத்து தான் இறந்து விட்டால் அரசர் தன் குடும்பத்தைக் கவனித்துக் கொள்ள மாட்டார் என்பதை அரசரே உணரும் வண்ணம் செய்து அவரையே தர்மசங்கடப் படுத்தி இருக்கிறார் தெனாலி ராமன். அதனாலேயே நிஜமாகவே பாம்பு கடித்து இறக்கும் தருவாயில் இருந்த தெனாலி ராமன், கடைசியாக அரசரைப் பார்த்து விட எண்ணி அவருக்குத் தகவல் அனுப்பிய போது அவர் அதனை நம்ப மறுத்து விட்டார். அரசரைப் பார்க்காமலேயே உயிர் துறந்தார் தெனாலி ராமன்.
# தெனாலி ராமன்

## சைவரா? வைணவரா?

இவர் சைவரா வைணவரா என்பதில் சரித்திர ஆசிரியர்களிடையே குழப்பம் நிலவுகிறது. ஏனென்றால் இவருடைய பெயர் சைவப் பெயர். இவர் எழுதிய நூலாகிய “பாண்டுரங்க மகாத்மியம்” விஷ்ணுவைப் பற்றியதாக இருப்பதோடு அவருக்கு சமர்ப்பிக்கப்பட்டுள்ளதாகவும் உள்ளது.  
அது தவிர “உத்பாதராதைய சரித்திரம்”, “கடிகாச்சல மகாத்மியம்” ஆகிய நூல்களை இயற்றி உள்ளார். முன்னது உத்பாதர் என்கிற துறவியைப் பற்றியது; பிந்தையது, தமிழகம் வேலூருக்கு அருகில் இருக்கும் நரசிம்மர் கோவிலைப் பற்றியது.
# தெனாலி ராமன்

## பட்டங்கள்

- விகடகவி
- குமார பாரதி
# தெனாலி ராமன்

## சிறப்புகள்

இந்திய மொழிகளில் இவரைப் பற்றிய பாடக் குறிப்புகள் இல்லாத மொழியே கிடையாது என்னும் அளவுக்குப் பிரபலமானவர். இவருடைய கதையை *தி அட்வென்சர்ஸ் ஆஃப் தென்னாலி ராமன்* (The Adventures of Tenali Raman) என்கிற பெயரில் கார்ட்டூன் நெட் ஒர்க் தொலைக்காட்சி நிறுவனம் கி.பி.2001-ல் படமாக்கியது.
# தெனாலி ராமன்

## திரைப்படங்கள்

- தெனாலிராமன் (1938 திரைப்படம்)
- தெனாலி ராமன் (1956 திரைப்படம்)
- தெனாலிராமன் (2014 திரைப்படம்)
# தெனாலி ராமன்

## குறிப்புதவி

- தென்னிந்திய வரலாறு – நீலகண்ட சாஸ்திரியார்.
- தெனாலிராமன் கதைகள்
# விக்கிப்பீடியா:உங்களுக்குத் தெரியுமா/ஆகசுட்டு 9, 2009

- ஒவ்வொரு 10 000 தொழிலாளர்களுக்கும் 295 **தானியங்கிகள்** யப்பானில் பயன்பாட்டில் உண்டு.
- **தாராண்மியவாதம்** (Libertarianism) என்பது அரசு மிகச் சிறிதாகவும், தனிமனித சுதந்திரம் விரிவாகவும் அமையவேண்டும் என்பதை அடிப்படைக் கொள்கையாகக் கொண்ட ஒரு பொருளாதார அரசியல் தத்துவம்.
- உலகில் 35% வீழ்த்தப்படும் **மரங்கள்** காகித உற்பத்திக்காகப் பயன்படுகின்றன.
- 2008 ம் ஆண்டில் உலகில் பதியப்பட்ட மொத்த (163,800) **ஆக்கவுரிமைகளில்** (patents) 32.7 விழுக்காடு (53,521) ஐக்கிய அமெரிக்காவினால் செய்யப்பட்டவை.
- 1586 ம் ஆண்டு ஆண்டிறீக்குப் பாதிரியாரால் அச்சுப் பதிப்பாக்கி வெளியிடப்பட்ட **அடியார் வரலாறு** என்னு நூல் தமிழில் வெளிவந்த முதல் அச்சு நூலாகக் கருதப்படுகிறது.
# இந்திய தொழில்நுட்பக் கழகம் ரூர்க்கி

**இந்திய தொழில்நுட்பக் கழகம் ரூர்க்கி** (இ.தொ.க. ரூர்க்கி,*Indian Institute of Technology, Roorkee, IIT Roorkee*) இந்திய மாநிலம் உத்தராகண்ட மாநிலத்தில் அரித்துவார் மாவட்டத்தில் உள்ளரூர்க்கி பகுதியில் அமைந்துள்ள சிறப்பு பொறியியல் மற்றும் தொழில்நுட்ப கல்லூரியாகும். பிரித்தானியரால் 1847ஆம் ஆண்டில் **தாம்சன் குடிசார் பொறியியல் கல்லூரி**யாக நிறுவப்பட்ட இக்கல்விநிலையம் 1949ஆம் ஆண்டு **ரூர்க்கி பல்கலைக்கழகமாக** உருமாறியது. 21 செப்டம்பர் 2001, இந்திய அரசினால் ஓர் அரசாணையால் இந்தியாவின் ஏழாவது இந்திய தொழில்நுட்பக் கழகமாக அறிவிக்கப்பட்டது. இந்திய நாடாளுமன்றத்தினால் மற்ற இந்திய தொழில்நுட்பக் கழகங்களைப் போன்றே இதுவும் **தேசிய இன்றியமையா கழகமாக** அங்கீகரிக்கப்பட்டுள்ளது.
# கொள்ளிடம் ஆறு

**கொள்ளிடம் ஆறு** (பிரித்தானிய ஆட்சிக்கால ஆங்கிலம்: Coleroon) தமிழ்நாட்டில் ஓடும் காவிரி ஆற்றின் கிளை ஆறு ஆகும். காவிரியின் வெள்ளப் பெருக்கைக் கொள்ளும் இடம் கொள்ளிடம் எனப் பெயர் பெற்றது.
# கொள்ளிடம் ஆறு

## ஆற்றின் போக்கு

திருச்சி அருகே திருவரங்கம் தீவில் மேலணை எனப்படும் முக்கொம்பில் காவிரியில் இருந்து பிரிந்து வடக்கே சென்று பின்னர் திருச்சி, அரியலூர், தஞ்சை, மயிலாடுதுறை, கடலூர் மாவட்டங்களுக்கு இடையே கிழக்கு முகமாக ஓடி ஆயங்குடி, முட்டம் வழியே மயிலாடுதுறை மாவட்டம் பழையாறு, கொடியம்பாளையம் தீவு இடையே வங்காள விரிகுடாவில் கலக்கிறது.
# கொள்ளிடம் ஆறு

## கரையில் உள்ள நகரங்கள்

கொள்ளிடம், காவிரியின் வெள்ள வடிகாலாக பயன்படுகிறது. சிதம்பரம் நகர் இவ்வாற்றின் கரையில் உள்ள புகழ்பெற்ற இடமாகும்.அரியலூர் மாவட்டத்தில் உள்ள புகழ் பெற்ற திருமழபாடி மற்றும் திருமானூர் ஆற்றின் வட கரையில் உள்ளது .
# இலி தொல்லியல் பூங்கா

**இலி தொல்லியல் பூங்கா** ஐக்கிய அரபு அமீரகத்தின் நகரங்களில் ஒன்றான அல் எயினுக்கு வெளியே அல் எயின் - துபாய் சாலையில் 10 கிலோ மீட்டர் தொலைவில் அமைந்துள்ளது. இவ்விடத்தில் ஒரு தொல்லியல் களமும், ஒரு பொதுப் பூங்காவும் ஒருங்கே அமைந்துள்ளன. கிமு 2000 - 2500 காலப்பகுதியைச் சேர்ந்த வெண்கலக்காலக் குடியேற்றம் ஒன்றின் எச்சங்களைக் கொண்டுள்ள இத் தொல்லியல் களத்தில் 1995 ஆம் ஆண்டில் அகழ்வாய்வுகள் செய்யப்பட்டன. பெறுமதி வாய்ந்த பல தொல்பொருட்கள் இப்பகுதியில் கண்டெடுக்கப்பட்டுள்ளன. இவற்றுட் பல 4000 ஆண்டுகளுக்கு மேற்பட்ட பழமை வாய்ந்தவை. இங்கு கண்டெடுக்கப்பட்ட தொல்பொருட்கள் பல அல் எயின் அருங்காட்சியகத்தில் வைக்கப்பட்டுள்ளன. இப்பகுதியில் தொன்மை வாய்ந்த சில அமைப்புக்களும் ஆங்காங்கே காணப்படுகின்றன.  
இத் தொல்லியல் களத்தையும் உள்ளடக்கி ஒரு பொதுப் பூங்கா அமைக்கப்பட்டுள்ளது. இங்கே பல வகையான தாவரங்களும், நீரூற்றுக்களும், சிறுவர் விளையாடுவதற்கான வசதிகளும் உள்ளன. இதனால் தொல்லியல் ஆர்வம் உள்ளவர்கள் மட்டுமன்றி உள்நாட்டையும், வெளிநாடுகளையும் சேர்ந்த பொழுது போக்குச் சுற்றுலாப் பயணிகளும் இவ்விடத்துக்கு அதிக அளவில் வருகிறார்கள்.  
இவ்விடத்துக்கு அருகிலே புதைபடிவப் பள்ளத்தாக்கு அமைந்துள்ளது. இப்பள்ளத்தாக்கில், பல ஆயிரக்கணக்கான ஆண்டுகளுக்கு முன்னர் இப்பகுதியைக் கடல் மூடியிருந்தபோது வாழ்ந்த உயிர்களின் புதைபடிவங்கள் ஏராளமாகக் காணப்படுகின்றன.
# அல் எயின் அருங்காட்சியகம்

**அல் எயின் அருங்காட்சியகம்** ஐக்கிய அரபு அமீரகத்திலுள்ள அல் எயின் பாலைவனச்சோலையின் எல்லைப் பகுதியில் அமைந்துள்ளது. இது 1971 ஆம் ஆண்டில் திறந்து வைக்கப்பட்டது. இந்த அருங்காட்சியகத்தில், தொல்லியல், இனவரைவியல், பரிசுப் பொருட்கள் என்னும் மூன்று முக்கியமான பிரிவுகளின் கீழ் பொருட்கள் காட்சிக்கு வைக்கப்பட்டுள்ளன. இந்த அருங்காட்சியகத்தில் உள்ள காட்சிப் பொருட்கள் ஐக்கிய அரபு அமீரக வாழ்க்கையின் பல அம்சங்களை எடுத்துக் காட்டுகின்றன. இவற்றுள் நிழற்படங்கள், பெதூ இன மக்களின் அணிகலன்கள், இசைக் கருவிகள் ஆயுதங்கள் போன்ற பல வகையான பொருட்களும் அடங்கும்.  
தொல்லியல் பிரிவில் பழமை வாய்ந்த பல பொருட்கள் காட்சிக்கு வைக்கப் பட்டுள்ளன. சில கிலோமீட்டர்கள் தொலைவில் அமைந்துள்ள இலி தொல்லியல் பூங்காவில் இருந்து கிடைத்த ஏராளமான தொல் பொருட்களும் இங்கே வைக்கப்பட்டுள்ளன.  
பரிசுப் பொருட்கள் பகுதியில் ஐக்கிய அரபு அமீரகத்தில் முன்னாள் அதிபரான சேக் சயத் பி சுல்தான் அல் நகியான் வாழ்ந்த காலத்தில் அவருக்குக் கிடைத்த பரிசுப் பொருட்கள் வைக்கப்பட்டுள்ளன. இவற்றுள் தங்கத்தினால் செய்யப்பட்ட வாள், வெள்ளியினால் செய்யப்பட்ட கட்டாரிகள், பொன்னால் செய்த ஒரு பேரீச்ச மரம் என்பன அடங்கும்.  
இந்த அருங்காட்சியகமும், 1910 ஆம் ஆண்டில் கட்டப்பட சேக் சுல்தான் பின் சயத் கோட்டை அல்லது கிழக்குக் கோட்டை எனப்படும் கோட்டையும் ஒரே வளாகத்தினுள்ளேயே அமைந்துள்ளன.
# ஒளிமின்கலம்

ஒளிமின்கலம் என்பது கதிரொளி தாக்கத்தினால் ஒளியில் இருந்து மின்சாரத்தை நேராக உருவாக்கும் ஒரு கருவி. சிலநேரங்களில் ஒளிமின்கலம் என்ற சொல் ஒளியை கவ்விக்கொள்ளும் கருவியை குறிப்பதற்கு பயன்படும் , அதேநேரம் ஒளிமின்ன செதிழ் என்ற சொல் ஒளி மூலம் எதுவென்று தெரியாத போது குறிப்பதற்கு பயன்படும் .
# மின்னிலையாற்றல்

**மின் நிலையாற்றல்** என்பது தனித்துவமான கூலும் விசைகளினால் ஏற்படும் ஒரு நிலை ஆற்றல் (ஜூலால் அளக்க) ஆகும்.  
ஒரு மின்சாரம் மின்சுற்றில் சுழலும் பொழுது , அது இயற்வினை செய்வதற்கான ஆற்றலை தருகிறது . அந்த ஆற்றலையே மின்னாற்றல் என்பது வழக்கு.
கருவிகள் மின்சக்தியை வெப்பம் ( மின்னடுப்புகள்) , ஒளி ( மின்விளக்கு) , இயக்கம் ( மின்னியக்கி) , ஒலி ( ஒலிபெருக்கி), அல்லது ரசாயன மாற்றங்கள் போன்ற பல விதங்களில் மாற்றபடுகிறது. மின்சாரத்தை இயக்கத்தினால் உண்டாக்கலாம் , ரசாயனத்தால் அல்லது ஒளியில் இருந்து நேராக ஒளிமின்ன செதிழ்களால் உருவாக்கலாம் , மேலும் அதை ரசாயன மின்தேக்கத்தில் சேமிக்கலாம்.
# மின்னிலையாற்றல்

## வரையறை

ஒரு புள்ளி ஊட்டங்களுக்கு இடையில் அவை நிலையாக இருக்கும் படி ஒரு சுழிய அளவு எடுக்கப்படும்.
# மின்னிலையாற்றல்

## வரையறை

### ஒரு புள்ளி ஊட்டம்

மின்புலம் **E** யின் முன்னிலையில், வேறு புள்ளி ஊட்டம் **Q** யினால், ஒரு புள்ளி ஊட்டம் **q** விற்கு **r** இடத்தில் இருந்து **r**<sub>ref</sub> இடத்திற்கு கொண்டு செல்வதற்காக செய்த வேலை (கணதத்தின் படி இது கோட்டுத் தொகையீடு) என்று மின்னிலையாற்றலை வரையறை செய்யப்படுகிறது. புலம் ஒரு புள்ளி ஊட்டத்திற்கு தனித்துவமானதும், ஆரமானதும் ஆகும். ஆகையால், இதன் பாதை தற்சார்புடையதாகவும், ஊட்டங்கள் நகர்ந்த இடத்தின் இறுதிப்புள்ளிக்கு இடையில் உள்ள மின்னிலையாற்றலுக்கு சமமாகவும் இருக்கும். கணதத்தின் படி,  
:<math> U_E(r_{\rm ref}) - U_E(r) = -W_{r_{\rm ref} \rightarrow r } = -\int_^r \mathbf{F} \cdot \mathrm{d} \mathbf{r} = -q \int_^r \mathbf{E} \cdot \mathrm{d} \mathbf{r} \,\!</math>  
இதில்:
- **r** = முப்பபரிமாண (3டி) வெளியில் உள்ள ஒரு குறியிடம், கார்த்தீசியன் ஆயங்களின் **r** = (*x*, *y*, *z*) பயனுடன் , *r* = |**r**| = என்பததன் நிலை திசையனின் அளவு,
- <math> \scriptstyle W_{r_{\rm ref} \rightarrow r } </math> என்பது **r**<sub>ref</sub> குறியிடத்தில் இருந்து **r**கு நகர்த்த செய்யும் வேலை,
- **F** = ஊட்டம் *Q* வினால் *q* வில் செலுத்திய விசை,
- **E** = *Q*வினால் ஏற்படும் மின்புலம்.  
வழக்கமாக, **r**<sub>ref</sub> என்பது முடிவிலியாக இருக்கும் பொழுது, *U<sub>E</sub>* யை சுழியமாக்கல் மரபு :  
:<math> U_E (r_{\rm ref}=\infty) = 0 \,\!</math>  
ஆகையால்  
:<math> -U_E(r) = -\int_\infty^r \mathbf{F} \cdot \mathrm{d} \mathbf{r} = -q \int_\infty^r \mathbf{E} \cdot \mathrm{d} \mathbf{r} \,\!</math>
# விக்கிப்பீடியா:முதற்பக்கக் கட்டுரைகள்/ஆகசுட்டு 9, 2009

**இந்திய தொழில்நுட்பக் கழகம் சென்னை** (இ.தொ.க. சென்னை, *Indian Institute of Technology Madras*) ) தென்னிந்தியாவில் சென்னையில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய அரசினால் தேசிய இன்றியமையா கழகமாக அங்கீகரிக்கப்பட்டுள்ள இந்தியாவின் தலைசிறந்த கல்விக்கூடங்களில் ஒன்றாகும். 1959ஆம் ஆண்டு அப்போதைய மேற்கு செருமனி அரசின் பண மற்றும் நுட்ப உதவியுடன் இது நிறுவப்பட்டது. இந்திய நாடாளுமன்றத்தின் ஆணையால் நிறுவப்பட்ட மற்றும் நாட்டின் இன்றியமையாத கல்விக்கழகங்கள் என அறிவிக்கப்பட்ட, பொறியியல் மற்றும் நுட்பக்கல்வியில் சிறப்பான உயர்கல்வி நோக்கம் கொண்ட பதிமூன்று தன்னாட்சி வழங்கப்பட்ட தொழில்நுட்ப கழகங்களில் மூன்றாவதாக இது நிறுவப்பட்டது.  
---  
**பக்டிரியல் படிவாக்கம்** (*bacterial cloning*) என்னும் நுட்பம் மூலக்கூற்று உயிரியலின் ஒரு அடிப்படை நுட்பமும், தலையாய முறையுமாகும். ஒரு புரதத்தை மிகைப்படுத்த வேண்டும் என்றாலும் (எ.க: தீ நுண்ம தடுப்பு மருந்துகள்) அல்லது மரபணு மாற்றப்பட்ட தாவரங்களை உருவாக்க வேண்டும் என்றாலும் இந்நுட்பம் பயன்படுகிறது. மேலும் புரதங்களுக்கு இடையே நடைபெறும் இணைவாக்கம், தொடரூக்கி ஆய்வுகள் (Promoter studies) என பலவித மூலக்கூறு உயிரியலின் ஆய்வுகளிலும் இது பயன்படுகிறது. பக்டிரியல் படிவாக்கத்தில் (படியெடுப்பு) பல முறைகள் உள்ளன. பி.சி.ஆர். படிவாக்கம், உள்-பிணைவு படிவாக்கம் (*In-fusion cloning*) என்ற முறைகளும் உள்ளன.
# பி.சி.ஆர். படிவாக்கம்

பி.சி.ஆர் படிவாக்கம் (PCR Cloning) என்பது பாலிமரசு தொடர் வினையில் (Polymerase chain reaction) வரும் விளை பொருள்களை டி முனை பரப்பிகளில் (T-tail vector) நேரடியாக படிவாக்கம் செய்யப்படும் நிகழ்வு ஆகும். பாலிமரசு தொடர் வினைக்கு தெர்மசு அக்வாடிகசு (thermus aquaticus) என்ற நிலைகருவற்ற உயிரியில் இருந்து பிரித்தெடுக்கப்பட்டடி. என். ஏ பாலிமரேசு பயன்படுத்தபடவேண்டும். இவைகள் பாலிமரசு தொடர் விளை பொருள்களுக்கு அடினைன் என்ற டி.என்.ஏ துகளை கூடுதலாக இரு முனைகளில் உருவாக்கும் தன்மை கொண்டுள்ளன. இதனால் டி ( தயமின்) முனை பரப்பிகளில் அடினைன் முனை கொண்ட பி.சி.ஆர். விளை பொருட்கள் எளிதில் இணைவதற்கான வாய்ப்புகள் மிகையாக உள்ளன. டி முனை பரப்பிகளில் தயமின் இறுதி டிரன்பெரசு (terminal transferase) என்ற நொதியால் டி முனை உண்டாக்கப்படுகின்றன.
# அசலாம்பிகை

**அசலாம்பிகை** என்பவர் பெண்களுக்கும் இளம் விதவைகளுக்கும் பல்வேறு உரிமைகள் மறுக்கப்பட்ட காலத்தில் அதையெல்லாம் புறக்கணித்து, இளம் வயதில் கணவனை இழந்த நிலையிலும் தமிழ் இலக்கண இலக்கியங்களைக் கற்று தமிழறிஞராக மாறியவர். இவர் சிறந்த சொற்பொழிவாளராகவும் இருந்தார்.
# அசலாம்பிகை

## பிறப்பும் கல்வியும்

திண்டிவனம் அருகில் உள்ள இரட்டணை என்ற ஊரில் 1875 ஆம் ஆண்டில் பிறந்த இவர் பத்தாவது வயதில் திருமணம் முடிந்து கணவனையும் இழந்தார். அன்றைய காலகட்டத்தில் கணவனை இழந்தவர்கள் வெளியிடங்களுக்குச் செல்ல முடியாத சமூகக் கட்டுப்பாடுகள் அதிகமிருந்த நிலையில் அவரது தந்தை பெருமாள் அய்யர் இவரைப் படிக்க வைக்க விரும்பினார். ஆசிரியரை வீட்டுக்கு வரவைத்து பாடங்கள் நடத்த ஏற்பாடு செய்தார். இதற்காக அந்த ஊரை விட்டு வெளியேறி திருப்பாதிரிப் புலியூரில் குடியேறினார். அசலாம்பிகை தமிழ் இலக்கண இலக்கியங்களில் சிறந்த புலமை பெற்றார்.
# அசலாம்பிகை

## பேச்சாளர்

அசலாம்பிகை தம்மைப் போலவே மற்ற பெண்களும் படிக்க வேண்டும் என்று விரும்பினார். அவரைத் தேடி வரும் பெண்களுக்குக் கற்பிக்கத் தொடங்கினார். அவர்களிடம் பெண்கள் முன்னேற்றத்திற்கான கருத்துகளைப் பேசியதுடன், அவற்றைப் பாடல்களாக இயற்றித் தந்தார். அடுப்படியே வாழ்க்கை எனக் கிடக்கும் பெண்கள் முன்னேற்றத்திற்காக பல மேடைகளில் பேசவும் பாடவும் செய்தார். அவற்றை கவிதைகளாகவும் கட்டுரைகளாகவும் இதழ்களில் எழுதி வெளி உலகுக்கு அறிமுகம் ஆனார்.  
பெண் விடுதலை பற்றிய சிந்தனைகளுடன் இந்திய விடுதலை குறித்த கருத்துகளையும் அவர் மேடைகளில் பேசினார். இவர் வடலூர் வள்ளலாரின் பொது நெறி குறித்தும் பல மேடைகளில் பேசியிருக்கிறார். பல வெளியூர்களில் இவர் பேசத் தொடங்கிய பின்பு “திருப்பாதிரிப்புலியூர் அசலாம்பிகை அம்மையார்” என்று புகழ் பெற்றார்.
# அசலாம்பிகை

## திரு.வி.க. பாராட்டு

“பண்டிதை அசலாம்பிகை அம்மையாரின் தமிழ் அமிழ்தை யான் இளைஞனாயிருந்த போது பன்முறை பருகினேன். திருப்பாதிரிப் புலியூரில் அத்தமிழ்த் தாயை நேரிற் கண்டு உறவாடுஞ் சேயானேன்.” என்று திரு.வி.க. இவரைப் பற்றி பல இடங்களில் கூறுவார் என்பது இவருக்குரிய தனிச்சிறப்புகளில் ஒன்று.
# அசலாம்பிகை

## எழுதிய நூல்கள்

- ஆத்திசூடி வெண்பா
- இராமலிங்க சுவாமிகள் வரலாற்றுப் பாடல்
- குழந்தை சுவாமிகள் பதிகம்
- திருவாமாத்தூர்ப் புராணம்
- திருவுடையூர் (மேல்சேவூர்) தலபுராணம்
- காந்தி புராணம்
- திலகர் புராணம்
# அசலாம்பிகை

## இக்கால ஔவையார்

திரு.வி.க அவர்கள் இவரை இக்கால ஔவையார் என்று அழைத்தார்.
# மேற்கு செருமனி

**மேற்கு செருமனி** (*West Germany*, செருமன் மொழி: *Westdeutschland*) என்று குறிப்பிடப்படுவது மே 1949 முதல் அக்டோபர் 1990ஆம் ஆண்டு வரை செருமனி நாட்டின், நட்பு அணி நாடுகள் ஐக்கிய அமெரிக்கா, ஐக்கிய இராச்சியம், மற்றும் பிரான்ஸ் வெற்றிகொண்ட மேற்குப் பகுதியில், அமைந்த செருமன் கூட்டாட்சிக் குடியரசு ஆகும். மற்ற நட்பு அணி நாடான சோவியத் ஒன்றியம் வெற்றிகொண்ட பகுதிகளில் அமைந்த செருமன் சனநாயக குடியரசு கிழக்கு செருமனி என குறிக்கப்பட்டது. அக்டோபர் 1990ஆம் ஆண்டு செருமன் சனநாயக குடியரசு கலைக்கப்பட்டு 40 ஆண்டுகால பிரிவிற்குப் பிறகு செருமன் கூட்டாட்சிக் குடியரசுடன் இணைந்தது. இந்த இணைப்பின் பின்னர் செருமன் கூட்டாட்சிக் குடியரசு செருமனி எனவே குறிப்பிடப்படுகின்றது.  
பிரிவினையின் போது தலைநகர் பெர்லின் இரண்டாகப் பிரிக்கப்பட்டு புகழ்பெற்ற பெர்லின் சுவர் எழுப்பப்பட்டது. பெர்லின் நகரின் மேற்கு பகுதிகளைக்கொண்டு தலைநகர் அமைக்க விரும்பாது பொன் நகரைத் தலைநகராகக் கொண்டு செயல்பட்டது. இணைப்பின் பின்னர் பெர்லின் நகரம் மீண்டும் இணைந்த செருமனியின் தலைநகராயிற்று.  
1950களில் இரண்டாம் உலகப் போரின் நாசங்களிலிருந்து உலகின் மூன்றாவது பெரும் பொருளீட்டும் நாடாக உயர்ந்தது பொருளாதார விந்தை *Wirtschaftswunder* என குறிப்பிடப்படுகிறது. இதனை முன்னெடுத்து நடத்திய முதல் அரசு தலைவர் (chancellor) கான்ராட் அடிநேயர் (Konrad Adenauer) 1963 வரை பதவியில் இருந்தார். மேற்கு நாடுகளை நோக்கிய சாய்வுகொண்ட இவரது பதவிக்காலத்தில் மேற்கு செருமனி நாடோ அங்கத்தினர் ஆனது. இவர் தற்கால ஐரோப்பிய ஒன்றியம் உருவாவதற்கும் வித்திட்டார். 1975ஆம் ஆண்டு ஜி8 நாடுகள் குழு உருவானபோது தானியக்கமாகவே அக்குழுவில் அங்கத்தினரானது.  
மேற்கத்திய செருமனி (Westdeutschland) என்பது செருமனி நாட்டின் புவியியல் நோக்கில் மேற்கில் அமைந்த ரைன்லாந்து பகுதிகளைக் குறிக்கும். செருமனி கூட்டாட்சி பகுதிகளை செருமனி சனநாயக குடியரசு அவ்வாறே அழைத்து வந்தது; இவ்வாறு அழைக்கப்படுவதை செருமன் கூட்டாட்சி மக்கள் மிகவும் வெறுத்தனர்.
# புதிய இ.தொ.கழகங்கள்

இந்திய அரசின் மனிதவள மேம்பாட்டு அமைச்சகத்தினால் 2008ஆம் ஆண்டில் நிறுவப்படும் புதிய இந்திய தொழில்நுட்பக் கழகங்களின் பட்டியல்:  
- இ.தொ.க காந்திநகர்
- இ.தொ.க பஞ்சாப்
- இ.தொ.க இராசத்தான்
- இ.தொ.க ஐதராபாத்
- இ.தொ.க புவனேசுவர்
- இ.தொ.க பாட்னா  
கீழ்வரும் கழகங்கள் 2008ஆம் ஆண்டு நிறுவப்பட திட்டமிடப்பட்டன. ஆனால் மனிதவள மேம்பாட்டு அமைச்சகம் பின்னர் இவற்றை 2009ஆம் கல்வியாண்டிலிருந்து துவக்க முடிவு செய்ததுள்ளது.  
- இ.தொ.க மண்டி
- இ.தொ.க இந்தூர்
# புதிய இ.தொ.கழகங்கள்

## இதனையும் காண்க

- இந்திய தொழில்நுட்பக் கழகங்கள்
# இந்திய தொழில்நுட்பக் கழகம் காந்திநகர்

**இந்திய தொழில்நுட்பக் கழகம் காந்திநகர்** (இ.தொ.க. காந்திநகர், Indian Institute of Technology Gandhinagar,IIT Gn) குசராத் மாநிலத்தில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய மனிதவள அமைச்சினால் 2008ஆம் ஆண்டு புதிதாக அமைக்கப்பட்ட ஆறு இ.தொ.கழகங்களில் ஒன்றாகும்.2008-2009 கல்வியாண்டு முதல் காந்திநகரில் உள்ள விசுவகர்மா அரசு பொறியியல் கல்லூரி வளாகத்தில் இ.தொக.மும்பை வழிகாட்டுதலில் இயங்கத் துவங்கியுள்ளது.
# இந்திய தொழில்நுட்பக் கழகம் காந்திநகர்

## கல்வி திட்டங்கள்

தனது முதலாண்டில்,2008-2009, மூன்று பட்டப்படிப்பு திட்டங்களை வழங்குகிறது:
- வேதிப் பொறியியல்
- மின் பொறியியல்
- எந்திரப் பொறியியல்  
இ.தொ.க நுழைவுத்தேர்வு ஒவ்வொரு ஆண்டும் அனைத்து இ.தொ.கவிற்கும் பொதுவாக ஒருங்கிணைந்து நடத்தப்படுகிறது. மிகவும் கடினமானதும் போட்டி மிகுந்ததுமான இத்தேர்வின் அடிப்படையில் பொறியியல் பட்டப்படிப்பு திட்டங்களுக்கு மாணவர்கள் தேர்ந்தெடுக்கப்படுகிறார்கள்.  
வரும் ஆண்டுகளில் மேலும் கூடுதல் கல்வித்திட்டங்களும் ஆய்வு திட்டங்களும் மற்ற இ.தொ.கழகங்களைப் போன்றே வகுக்கப்படும்.
# இந்திய தொழில்நுட்பக் கழகம் காந்திநகர்

## மேலும் பார்க்க

- இந்திய தொழில்நுட்பக் கழகங்கள்
- இந்திய தொழில்நுட்பக் கழகம் மும்பை
- புதிய இ.தொ.கழகங்கள்
# இந்திய தொழில்நுட்பக் கழகம் ஐதராபாது

**இந்திய தொழில்நுட்பக் கழகம் ஐதராபாது** (இ.தொ.க. ஐதராபாது, Indian Institute of Technology Hyderabad) ) ஆந்திர மாநிலத்தில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய மனிதவள அமைச்சினால் 2008ஆம் ஆண்டு புதிதாக அமைக்கப்பட்ட ஆறு இ.தொ.கழகங்களில் ஒன்றாகும்.2008-2009 கல்வியாண்டு முதல் மேதக் மாவட்டத்தில் எத்துமைலாரம் நகரில் உள்ள ஆயுத தொழிற்சாலையின் அமைதியான குடியிருப்பு வளாகத்தில் இ.தொக.சென்னை வழிகாட்டுதலில் இயங்கத் துவங்கியுள்ளது.  
தற்காலத் தேவைகளான விடுதிகள், வகுப்பறைகள், விளையாட்டு மற்றும் மருத்துவ வசதிகள் இக்குடியிருப்பில் ஏற்படுத்தப்பட்டுள்ளன. நிரந்தர கட்டிடங்கள் மேதக் மாவட்டத்தில் தேசிய நெடுஞ்சாலையில் அமைந்துள்ள சங்காரெட்டி நகரின் அருகாமையில் கண்டி கிராமத்தில் உருவாகி வருகின்றன. இந்த கட்டுமானப் பணிக்கான அடிக்கல் காங்கிரசு தலைவர் சோனியா காந்தி தலைமையில் 27 பிப்ரவரி 2009 அன்று நாட்டப்பட்டது. 212 எக்டேர் நிலத்தில் அமையவிருக்கும் இந்த வளாகத்தின் முதல் கட்டிடங்கள் 2010 வேனில் காலத்திற்குள் கட்டப்பட்டுவிடும்.மூன்றாம் கல்வியாண்டிலிருந்து மாணவர்கள் புதிய, நிரந்தர வளாகத்தில் சேர்க்கப்படுவார்கள்.
# இந்திய தொழில்நுட்பக் கழகம் ஐதராபாது

## கல்வி திட்டங்கள்

தனது முதலாண்டில்,2008-2009, மூன்று பட்டப்படிப்பு திட்டங்களை வழங்குகிறது:
- கணினி அறிவியல் மற்றும் பொறியியல்
- மின் பொறியியல்
- எந்திரப் பொறியியல்
111 மாணவர்கள் முதலாண்டில் சேர்ந்துள்ளனர்.  
இ.தொ.க நுழைவுத்தேர்வு ஒவ்வொரு ஆண்டும் அனைத்து இ.தொ.கவிற்கும் பொதுவாக ஒருங்கிணைந்து நடத்தப்படுகிறது. மிகவும் கடினமானதும் போட்டி மிகுந்ததுமான இத்தேர்வின் அடிப்படையில் பொறியியல் பட்டப்படிப்பு திட்டங்களுக்கு மாணவர்கள் தேர்ந்தெடுக்கப்படுகிறார்கள்.  
வரும் ஆண்டுகளில் மேலும் கூடுதல் கல்வித்திட்டங்களும் ஆய்வு திட்டங்களும் மற்ற இ.தொ.கழகங்களைப் போன்றே வகுக்கப்படும்.
# இந்திய தொழில்நுட்பக் கழகம் ஐதராபாது

## மேலும் பார்க்க

- இந்திய தொழில்நுட்பக் கழகங்கள்
- இந்திய தொழில்நுட்பக் கழகம் சென்னை
- புதிய இ.தொ.கழகங்கள்
# இந்திய தொழில்நுட்பக் கழகம் இந்தூர்

**இந்திய தொழில்நுட்பக் கழகம் இந்தூர்** (இ.தொ.க. இந்தூர், Indian Institute of Technology Indore ) மத்தியப் பிரதேச மாநிலத்தில் இந்தூர் நகரிலிருந்து 25 கி.மீ தொலைவில் உள்ள சிம்ரோல் கிராமத்தில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய மனிதவள அமைச்சினால் 2008ஆம் ஆண்டு புதிதாக அமைக்கப்படவிருந்து 2009 ஆம் ஆண்டு துவங்கவிருக்கும் இரு இ.தொ.கழகங்களில் ஒன்றாகும்.  
இக்கழக கட்டமைப்பிற்கான அடிக்கல்லை மனிதவள அமைச்சர் அர்ச்சுன்சிங் 17 பிப்ரவரி 2009 அன்று நாட்டினார். 525 ஏக்கர் நிலத்தில் அமையவிருக்கிறது.இக்கட்டமைப்பு பயனுக்கு வரும்வரை 2009-2010 கல்வியாண்டு பாடங்கள் தேவிஅகில்யா விசுவவித்யாலயா வளாகத்தில் இ.தொக.மும்பை வழிகாட்டுதலில் இயங்கத் துவங்கியுள்ளது.
# இந்திய தொழில்நுட்பக் கழகம் இந்தூர்

## கல்வித் திட்டங்கள்

தனது முதலாண்டில்,2009-2010, மூன்று பட்டப்படிப்பு திட்டங்களை வழங்குகிறது:
- கணினி அறிவியல் மற்றும் பொறியியல்
- மின் பொறியியல்
- எந்திரப் பொறியியல்
ஒவ்வோரு பாடதிட்டத்திலும் 40 மாணவர்கள் முதலாண்டில் சேரவுள்ளனர்.  
இ.தொ.க நுழைவுத்தேர்வு ஒவ்வொரு ஆண்டும் அனைத்து இ.தொ.கவிற்கும் பொதுவாக ஒருங்கிணைந்து நடத்தப்படுகிறது. மிகவும் கடினமானதும் போட்டி மிகுந்ததுமான இத்தேர்வின் அடிப்படையில் பொறியியல் பட்டப்படிப்பு திட்டங்களுக்கு மாணவர்கள் தேர்ந்தெடுக்கப்படுகிறார்கள்.  
வரும் ஆண்டுகளில் மேலும் கூடுதல் கல்வித்திட்டங்களும் ஆய்வு திட்டங்களும் மற்ற இ.தொ.கழகங்களைப் போன்றே வகுக்கப்படும்.
# இந்திய தொழில்நுட்பக் கழகம் இந்தூர்

## மேலும் பார்க்க

- இந்திய தொழில்நுட்பக் கழகங்கள்
- இந்திய தொழில்நுட்பக் கழகம் மும்பை
- புதிய இ.தொ.கழகங்கள்
# இழை

நாரிழை ( Fiber) அல்லது **இழை** என்பது நீளமான நூல் போன்ற ஒரு வகை மூலப்பொருள். திசுக்களை சேர்த்து பிடிப்பதற்காக
உயிரியல் துறையில் இவை மிக முக்கியத்துவம் வாய்ந்ததாக உள்ளது . நரம்பிழைகள் மனிதனிற்குப் பலவிதமாக பயன்படுகிறது . நாரிழைகளைத் திரித்து பலவித நூதன பொருட்களை செய்யலாம் . காகிதம் போன்ற விரிப்பு அல்லது தாட்களை உருவாக்கலாம் .
# இழை

## இயற்கை இழை

இயற்கை இழை தாவரங்கள், விலங்குகள் மற்றும் நிலவியல் செயற்பாடுகள் சிலவற்றினால் உருவாகின்றன. அவை குறிப்பிட்ட காலத்தின் பின்னர் மக்கி அழியக் கூடியன. அவை தோன்றிய மூலங்களைக் கொண்டு அவை வகைப்ப்படுத்தபடுகின்றன.  
அ. தாவர இழைகள்  
ஆ. மர இழைகள்  
இ. விலங்கு இழைகள்  
ஈ. உலோக இழைகள்
# இழை

## இவைகளையும் பாருங்கள்

- ஒளியிழை
# இந்திய தொழில்நுட்பக் கழகம் இராசத்தான்

**இந்திய தொழில்நுட்பக் கழகம் இராசத்தான்** (இ.தொ.க. இராசத்தான், Indian Institute of Technology Rajasthan ) இராசத்தான் மாநிலத்தில் இந்திய மனிதவள அமைச்சினால் 2008ஆம் ஆண்டு புதிதாக அமைக்கப்பட்ட ஆறு இ.தொ.கழகங்களில் ஒன்றாகும்.  
2008ஆம் ஆண்டிற்கான பாடத்திட்டங்கள் இ.தொ.க. கான்பூர் வளாகத்தில் துவங்கியது. இ.தொ.க.கான்பூர் இக்கழகத்தின் வழிகாட்டியாக செயல்படுமென தெரிவிக்கப்பட்டது. ஜோத்பூர் அருகே அமைய வாய்ப்புள்ள நிரந்தர வளாகத்திற்கான இடம் பேராசிரியர் விசய் சங்கர் வியாசு தலைமையிலான உயர்மட்டக் குழுவினரால் பரிந்துரைக்கப்பட்டு நடுவண் அரசால் முடிவு செய்யப்படுமென அறிவிக்கப்பட்டது.
# இந்திய தொழில்நுட்பக் கழகம் இராசத்தான்

## கல்வித் திட்டங்கள்

தனது முதலாண்டில்,2008-2009, மூன்று பட்டப்படிப்பு திட்டங்களை வழங்கியது:
- கணினி அறிவியல் மற்றும் பொறியியல்
- மின் பொறியியல்
- எந்திரப் பொறியியல்
ஒவ்வொரு பாடத்திட்டத்திலும் 40 மாணவர்கள் முதலாண்டில் சேர்ந்தனர்.  
இ.தொ.க நுழைவுத்தேர்வு ஒவ்வொரு ஆண்டும் அனைத்து இ.தொ.கவிற்கும் பொதுவாக ஒருங்கிணைந்து நடத்தப்படுகிறது. மிகவும் கடினமானதும் போட்டி மிகுந்ததுமான இத்தேர்வின் அடிப்படையில் பொறியியல் பட்டப்படிப்பு திட்டங்களுக்கு மாணவர்கள் தேர்ந்தெடுக்கப்படுகிறார்கள்.  
வரும் ஆண்டுகளில் மேலும் கூடுதல் கல்வித் திட்டங்களும் ஆய்வுத் திட்டங்களும் மற்ற இ.தொ.கழகங்களைப் போன்றே வகுக்கப்படுமென தெரிவிக்கப்பட்டது.
# இந்திய தொழில்நுட்பக் கழகம் இராசத்தான்

## மேலும் பார்க்க

- இந்திய தொழில்நுட்பக் கழகங்கள்
- இந்திய தொழில்நுட்பக் கழகம் கான்பூர்
- புதிய இ.தொ.கழகங்கள்
# இந்திய தொழில்நுட்பக் கழகம் மண்டி

**இந்திய தொழில்நுட்பக் கழகம், மண்டி** (Indian Institute of Technology, Mandi) இமாசலப் பிரதேச மாநிலத்தில் மண்டி நகரத்தில் அமைக்கப்பட்டுள்ள சிறப்புப் பொறியியல் மற்றும் தொழில்நுட்பக் கல்லூரியாகும். இந்திய மனிதவள அமைச்சகத்தால் 2008ஆம் ஆண்டு புதிதாக நிறுவப்பட்ட எட்டு இ.தொ.கழகங்களில் இது ஒன்றாகும். இக்கழகம் 2009 ஆம் ஆண்டிலிருந்து செயல் பட்டு வருகிறது. துவக்கத்தில் இ.தொ.க மண்டிக்கு, இ.தொ.க ரூர்க்கி வழிகாட்டும் கழகமாக செயல் வகித்தது. வகுப்புகள் 27 சூலை 2009 அன்று இ.தொ.க ரூர்க்கியில் தொடங்கின.
# இந்திய தொழில்நுட்பக் கழகம் மண்டி

## வரலாறு

பேராசிரியர் டிமதி கோன்ஸால்வஸ் நிறுவன பணிப்பாளராக 15 சனவரி 2010 ஆம் நாள் பதவி ஏற்றார். திரு ஆர். சீ, ஸானி முதல் பதிவாளராக பணி புரிந்தார். பேராசிரியர் கோன்ஸால்வஸ் பத்து வருடங்களுக்கு மேல் 30 சூன் 2020 வரை பணிப்பாளராக பணிபுரிந்தார். இ.தொ.க ரூர்க்கி யின் பணிப்பாளரான பேராசிரியர் அஜித் குமார் சதுர்வேதி 1 சூலை 2020 அன்று பணிப்பாளராக கூடுதல் பதவி ஏற்றார்.  
ஏப்ரல் 12, 2012 அன்று, கட்டுமானத்தின் தொடக்கத்தைக் குறிக்கும் வகையில் காமண்ட் வளாகத்தில் தரை உடைக்கும் விழா நடைபெற்றது. 25 ஏப்ரல் 2015 அன்று, ஐ.ஐ.டி மண்டி பி.ஐ.டெக்கை முழுமையாக மாற்றிய அனைத்து புதிய ஐ.ஐ.டி.களில் முதலாவதாக ஆனது. கமண்டில் அதன் நிரந்தர வளாகத்திற்கு மாணவர்கள்.
# இந்திய தொழில்நுட்பக் கழகம் மண்டி

## வளாகம்

புது தில்லியிலிருந்து 460 கிலோமீட்டர் (290 மைல்) தொலைவில் உள்ள இமாசலப் பிரதேசத்தின் கமண்ட் கிராமத்தில் ஊல் ஆற்றின் கரையில் 510 ஏக்கர் (210 எக்டேர்) நிலத்தில் 2009 ஆம் ஆண்டில் தனது பயணத்தைத் தொடங்கியது இந்த இந்திய தொழில்நுட்ப கழகம். இந்த அமைதியான ஆனால் மலைகளும் சவால்களும் நிறைந்த இமயமலைப் பகுதியில் குறிப்பிடத்தக்க மற்றும் தனித்துவமான வளாகத்தை உருவாக்குவதற்கான செயல்களை விரைவில் மேற்கொண்டது. இந்த வளாகம், வடக்கு வளாகம் என்றும் தெற்கு வளாகம் என்றும் இரண்டு பகுதிகளாக பிரிக்கப் பட்டுள்ளது. மாணவர்கள், ஊழியர்கள் மற்றும் ஆசிரியர்களுக்காக இவ்விரு வளாகங்களுக்கிடையே முறையான தகவல்தொடர்பு வசதியும், போக்குவரத்து வசதியும் உருவாக்கப்பட்டுள்ளன.
# இந்திய தொழில்நுட்பக் கழகம் மண்டி

## கல்வித் திட்டங்கள்

முதல் ஆண்டான 2009-2010 இல், இ.தொ.க. மண்டி மூன்று இளங்கலை பட்டப்படிப்பு திட்டங்களை அறிமுகப்படுத்தியது:
- கணினியியல் மற்றும் பொறியியல் (Computer Science and Engineering)
- மின் பொறியியல் (Electrical Engineering)
- இயந்திரப் பொறியியல் (Mechanical Engineering)
ஒவ்வோரு பிரிவிலும் 40 மாணவர்கள் முதலாண்டில் சேர்ந்தனர்.  
தற்போது இ.தொ.க. மண்டி பொறியியல், அறிவியல், மனிதநேயம் மற்றும் சமூக அறிவியல் பிரிவுகளில் பாடநெறி அடிப்படையிலும் மற்றும் ஆராய்ச்சி முறை அடிப்படையிலும் பட்டங்களை வழங்குகிறது.
# இந்திய தொழில்நுட்பக் கழகம் மண்டி

## கல்வித் திட்டங்கள்

### இளங்கலை பட்டப்படிப்பு திட்டங்கள்

தற்பொழுது (2019-20), இ.தொ.க. மண்டி இளங்கலை பட்டப்படிப்பை (B.Tech.) கீழ் காணும் ஆறு துறைகளில் நடத்துகிறது:  
- குடிசார் பொறியியல் (Civil Engineering)
- கணினியியல் மற்றும் பொறியியல் (Computer Science and Engineering)
- தரவு அறிவியல் மற்றும் பொறியியல் (Data Science and Engineering)
- மின் பொறியியல் (Electrical Engineering)
- பொறியியல் சார்ந்த இயற்பியல் (Engineering Physics)
- இயந்திரப் பொறியியல் (Mechanical Engineering)  
இ.தொ.க. மண்டி கீழ் காணும் துறையில் இரட்டைப் பட்டப்படிப்பு திட்டத்தையும் (B.Tech. – M.Tech.) வழங்குகிறது:  
- உயிர்ப் பொறியியல் (Bio-engineering)
# இந்திய தொழில்நுட்பக் கழகம் மண்டி

## கல்வித் திட்டங்கள்

### இளங்கலை பட்டப்படிப்பு திட்டங்கள்

#### இளங்கலை படிப்பில் பெண்கள் சேர்க்கை

2019–20 கல்வியாண்டில் இ. தொ. க. மண்டியில் இளங்கலை படிப்பிற்காக சேர்ந்த மாணவர்களில் பெண்களின் எண்ணிக்கை 20.22 விழுக்காடு ஆகும். இது 2019–20க்கான கூட்டு நுழைவுத் தேர்வு (JEE: ஜே.இ.இ) உச்ச வாரியக் குழுவால் நிர்ணயிக்கப்பட்ட இலக்கான 17 சதவீதத்தை மீறி உள்ளது. இளங்கலை பட்டப்படிப்பில் இந்த ஆண்டு மொத்தம் 262 மாணவர்கள் இ.தொ.க மண்டியில் சேர அனுமதி பெற்றார்கள். இவர்களில் 53 பேர் மாணவிகளும் மற்ற 209 பேர் மாணவர்கலளும் ஆவார்கள்.  
அறிவியல் முதுகலைப் பட்டப்படிற்காக (M.Sc.) இந்த ஆண்டு மொத்தம் 103 மாணவர்கள் அனுமதிக்கப்பட்டுள்ளனர். இவர்களில் 36 பேர் பெண்கள், மிகுதி 67 பேர் ஆண்களும் ஆவார்கள்.
# இந்திய தொழில்நுட்பக் கழகம் மண்டி

## கல்வித் திட்டங்கள்

### முதுகலை பட்டப்படிப்புத் திட்டங்கள்

இ. தொ. க. மண்டி முதுநிலை பட்டம் (ஆராய்ச்சி மூலம்) (M.S. (Research)), அறிவியல் முதுநிலை பட்டம் (M.Sc.), பொறியல் முதுநிலை பட்டம் (M.Tech.) மற்றும் முதுகலைப் பட்டம் (M.A.) போன்ற முதுகலை பட்டத் திட்டங்களையும் பல்வேறு துறைகளில் வழங்குகிறது.  
இ.தொ.க. மண்டி பொறியியல், அறிவியல், மனிதநேயம் மற்றும் சமூக அறிவியல் பிரிவுகளில் ஆராய்ச்சி முறை அடிப்படையில் முனைவர் பட்டத்தையும் (Ph.D.) வழங்குகிறது.
# இந்திய தொழில்நுட்பக் கழகம் மண்டி

## ஆராய்ச்சி

இ தொ க மண்டி சமூகத்துற்கு பயனுள்ள புதுமையான தொழில்நுட்பங்களை உருவாக்கும் ஆராய்ச்சி சூழலை வளர்க்கிறது. இங்கு துறைகளைக் கலந்து செய்யும் ஆராய்ச்சிக்கு (interdisciplinary research) முக்கியத்துவம் அளிக்கப் படுகிறது. முக்கிய ஆராய்ச்சிப் பிரிவுகள் (Thrust Areas) பிராந்தியத்தின் மற்றும் தேசத்தின் தேவைகளுக்கு ஏற்றபடி தேர்ந்தெடுக்கப்பட்டுள்ளன.
# இந்திய தொழில்நுட்பக் கழகம் மண்டி

## மேலும் பார்க்க

- இந்திய தொழில்நுட்பக் கழகங்கள்
- இந்திய தொழில்நுட்பக் கழகம் ரூர்க்கி
- புதிய இ.தொ.கழகங்கள்
# கோக்ஸ்ட்

**ஹோக்ஸ்ட்** (*Höchst*) என்பது ஜெர்மனியின் பிராங்க்பர்ட் மாவட்டத்தில் உள்ள ஒரு நகரம். இது பிராங்பேர்ட் நகரத்தில் இருந்து 10 கி.மீ. மேற்கே நிடா ஆற்றின் (*Nidda River*) வடகரையில் அமைந்துள்ளது.  
கோக்ஸ்ட் நகரம் 1200 ஆண்டுகள் பழமையான வரலாறு கொண்டது. நீண்ட நாளாக அது தனித்து இயங்கி வந்தது. மேலும் அந்த நகரம் முன் காப்பரணாக கூர்மைன்சர் (Kurmainzer) பிராந்தியத்துக்கு அமைந்திருந்தது.  
1928 இல் கோக்ஸ்ட் நகரம் பிராங்க்போர்ட்டோடு இணைக்கப்பட்டது.
# கோக்ஸ்ட்

## புவியியல்

கோக்ஸ்ட் ஆரம்ப வரலாறுப் படி போக்குவரத்து முச்சந்தியில் உருவாகியது.
கோக்ஸ்ட் நகரம் மற்ற பிராங்போர் நகரங்களைவிட பழைமைவாய்ந்தது. அது 1335லிருந்து ஓர் நகரமாக சட்ட அங்கிகாரம் பெற்று இன்றுவரை முக்கிய உபநகரமாக பிராங்போர்ட்டில் இயங்கி வருகிறது.அங்கு 120.000 மக்கள் வசிக்கிரார்கள்.
Höchst நகரத்தின் பேயர் உலக புகல் பெற்றதற்கு Höchst AG(1863-1999) தொழிற்சாலை காரணமாக அமைந்தது.அது வேதியல் தொழிச்சாலையாக இயங்கிவந்தது.இப்போது Industriepark Höchst என்ற பெயரில் யேர்மனின் மிகப் பெரிய தொழிச்சாலையில் ஒன்றாக இயங்கி வருகிறது.கோக்ஸ்ட் டின் நினைவுச் சின்னமாக கரொலிங் (karolingische) சேர்ச்சும் யுஸ்டினுஸ் சேர்ச்சும்(Justinuskirche, ) உயர்ந்து நிற்கிறது. இவை 9 நூற்றாண்டுவரை பிணோகி செல்லும் வரலாறு கொண்Dஅவை.
# உலகப் பொருளாதார மன்றம்

**உலக பொருளாதார மன்றம்** ஜெனீவா நகரை மையமாக கொண்ட ஒரு பொதுநலசேவை அமைப்பாகும். இவ்வமைப்பின் வருடாந்திர குழுமம் சுவிட்சர்லாந்தில் உள்ள தாவோஸ் நகரில் நடைபெற்று வருகிறது. உலகின் முக்கியம்வாய்ந்த அரசியல் தலைவர்கள், தொழிலதிபர்கள், சிந்தனையாளர்கள் மற்றும் பத்திரிக்கையாளர்கள் பங்குபெறும் இந்த குழுமத்தில் சுற்றுபுறசூழல், மக்கள் சுகாதாரம் மற்றும் ஏனைய உலக பிரச்சனைகளை பற்றி கலந்துரையாடல் நடத்தப்படும்.  
மேலும், இம்மன்றம் சீன நாட்டில் "புதிய சாம்பியன்களின் வருடாந்திர சந்திப்பு" ("Annual Meeting of the New Champions") எனும் குழுமத்தையும், மற்றும் பல இடங்களில் பிராந்திய குழுமங்களையும் வருடம் முழுதும் நடத்தி வருகிறது. 2008 ஆம் ஐரோப்பா, மத்திய ஆசியா, கிழக்கு ஆசியா, ரஷ்யா முதன்மை செயல் அதிகாரிகள் வட்டசபை, ஆப்ரிக்கா, மத்திய கிழக்கு, லத்தீன அமெரிக்கா போன்ற இடங்களில் இவ்வமைப்பு சந்தித்தது.  
2008 ஆம் ஆண்டு துபாயில் பல்வேறு துறைகளை சார்ந்த 700 வல்லுனர்கள் பங்குபெற்ற "உலகளாவிய நிகழ்வுபட்டியலின் துவக்க சந்திப்பு " (Inaugural Summit on the Global Agenda) நடத்தப்பட்டது. இச்சந்திப்பில் உலகின் தற்போதைய 68 முக்கியமான பிரச்சனைகள் கண்டெடுக்கப்பட்டது.  
உலக பொருளாதார மன்றம் 1971 ஆம் ஆண்டு சுவிட்சர்லாந்து நாட்டை சேர்ந்த க்லௌஸ் ஷ்வாப் என்னும் பொருளியல் பேராசிரியரால் நிறுவப்பட்டது. மேலும், இந்நிறுவனம் பல்வேறு துறைகளை சேர்ந்த உறுப்பினர்களை ஆராய்ச்சிகள் நடத்த உதவுகின்றது.
# பயன்பாட்டு அறிவியல்

**பயன்பாட்டு அறிவியல்** (**Applied science**) என்பது அறிவியல் கொள்கைகளின் அடிப்படையில் நாம் விரும்பக்கூடிய பயன்பாடுகளுக்கும் பயன்படுமாறு வளர்த்தெடுக்கப்படும் அறிவியல். இது **பயன்பாட்டு ஆய்வு** (**Applied research**) என்றும் **பயன்முக அறிவியல்** (இலங்கை வழக்கு: **பிரயோக விஞ்ஞானம்**) என்றும் அழைக்கப்படுகிறது. பயன்பாட்டு அறிவியலில் நடைமுறை இடர்ப்பாடுகளை போக்குவதும்(எடுத்துக்காட்டாக ஒரு ஆற்றைக் கடக்க பாலம் அமைப்பது), பொருள் சிக்கனமாகப் பயன்படுத்துதலும், பிற கெடுதிகள் வாராமல் வகுதிகள் (design) செய்வதும் எப்படி என்று சில இயற்கை வழியாகவும் செயற்கை வழியாகவும் சிந்தித்து அறிவியல் முறைகளை கையாள்வது வழக்கம். பொறியியலும், மருத்துவமும், மருந்தியலும், வேளாண்மையு போன்ற துறைகள் பயன்பாட்டு அல்லது பயன்முக அறிவியல் துறைகளில் சிலவாகும். பயன்முக அறிவியல் தொழில்நுட்ப வளர்ச்சியில் முக்கிய பங்குவகிக்கிறது.
# பயன்பாட்டு அறிவியல்

## துறைகள்

1. பயன்பாட்டுக் கணிதம்
1. பயன்பாட்டு இயற்பியல்
1. மருத்துவம்
1. மருந்தியல், மருந்துநுட்பியல்
1. வேளாண்மை அறிவியல்
1. மின்னியல்
1. ஒளியியல்
1. நானோ தொழில்நுட்பம்
1. குறைக்கடத்தி நுட்பியல்
1. அணுக்கருத் தொழில்நுட்பம்
1. செயற்கை அறிவாண்மை
1. தொல்பொருளியல்
1. கணினியியல்
1. ஆற்றலியல்
1. ஆற்றல் தேக்கம்
1. சுழலியலும், பொறியியலும்
1. சுழலிய தொழில்நுட்பம்
1. மீன்பிடிப்பியல்
1. வனவியல்
1. பொருளறிவியல்
1. நுண் தொழில்நுட்பம்
# ஒளியிழை உணரி

**ஒளியிழை** உணரிகள் வெப்பம் , அழுத்தம் , முதலியவற்றை உணர்ந்து அதனை அளந்து சொல்லும் பலவகை கருவிகள் ஆகும். இத்தகைய கருவிகள் தகவல்களை அதிக தூரத்திற்கு சேதமில்லாமல் கடத்தும் ஆற்றலைப் பெற்றவை. மேலும் இவை மிகச்சிறிய வடிவில் அமைந்திருப்பவை. இவை ஒளியின் மூலம் தகவல்களைக் கடத்துவதால் இவை பொருத்தப்பட்ட இடத்தில் இயங்க மின்சக்தி தேவையில்லை. மேலும் இவற்றினூடே செல்லும் ஒளி எடுக்கும் காலத்தைப் பொறுத்து அளவீடுகள் அளவிடப்படுகின்றன. மேலும் இத்தகைய ஒளியிழைகள் மின்காந்தப்புலத்தால் பாதிப்படையாதவைகள். எனவே இவை உயர்மின் அழுத்த மின்சாரத்தில் உபயோகப்படுத்தப்படுகின்றன. இவற்றினூடே செல்லும் ஒளியில் ஏற்படும் மாறுபாடுகளைக் கொண்டு துல்லியமான அளவீடுகள் அளவிடப்படுகின்றன.
# ஒளியிழை உணரி

## வெளிநிறை உணரி

ஒளிவடம்(optical cable ) போன்றவற்றை பயன்படுத்தி உணரும் ஒளியிழை உணரிகளை வெளிநிறை உணரிகளாக பகுக்கலாம்.
# கலீபா நகரம் (அபுதாபி)

**கலீபா நகரம்**என்பது ஐக்கிய அரபு அமீரகத்தின் தலைநகரமான அபுதாபியின் புறநகர்ப் பகுதிக் குடியேற்றங்களுள் ஒன்று. பெரும்பாலும் வெளிநாட்டவர்கள் வாழும் இப் பகுதி அபுதாபியில் இருந்து துபாய் செல்லும் சாலையில் அபுதாபி நகரின் மையப்பகுதியில் இருந்து சுமார் 30 கிலோமீட்டர் தொலைவில் அமைந்துள்ளது.  
இது கலீபா நகரம் ஆ, கலீபா நகரம் B, புதிய கலீபா நகரம் என மூன்று பகுதிகளாகப் பிரிக்கப்பட்டுள்ளது. இவற்றுள் கலீபா நகரம் ஆ கூடுதல் வளர்ச்சியடைந்த பகுதியாகும்.  
இங்கே உள்ள ஒரு சாலையோரமாக வரிசையாக அமைந்த கட்டிடங்களின் கீழ்த்தளத்தில் கடைகளும், உணவுச்சாலைகளும், வங்கி முதலியனவும், பிற சேவைகளை வழங்கும் நிறுவனங்களும் உள்ளன. இதனால் இப்பகுதி இக்குடியேற்றத்தின் சேவை மையமாகத் தொழிற்படுகின்றது. இம் மையப் பகுதியை அண்டிச் சில பாடசாலைகளும் அமைக்கப்பட்டுள்ளன. இக் குடியிருப்புப் பகுதியில் அமைந்துள்ள வதிவிடக் கட்டிடங்கள் பெரும்பாலும் இரண்டு மாடிகளைக் கொண்ட தனித்தனி வீடுகளாகும். அபுதாபி நகருக்கு அண்மையாக உள்ள குடியிருப்புப் பகுதிகளில் தங்குமிடங்களுக்கான வாடகை அதிகமாக இருப்பதால், அபுதாபியில் வேலை செய்யும் பல வெளிநாட்டவர் ஒப்பீட்டளவில் குறைந்த செலவில் தங்குமிட வசதி கிடைக்கக்கூடிய இப் பகுதியை நோக்கி வருகிறார்கள்.
# ஒளிவடம்

**ஒளிவடம்** (Optical cable) அல்லது ஒளியிழை வடம் அல்லது ஒளிதூக்கி என்பது ஒளியை கடத்துவதற்கு பயன் படும் ஒரு வகை கம்பி அல்லது வடம் ஆகும் . இந்த ஒளிவடத்திற்குள்ளே ஒன்று அல்லது ஒன்றுக்கு மேற்பட்ட ஒளிக்கம்பிகளை சேர்த்து திரித்து இருப்பார்கள் . அக்கம்பிகள் ஒவ்வொன்றும் நெகிழிகளால் ஓட்டப்பட்டிருக்கும் . அவை உபயோகப்படும் சூழ்நிலை பொருத்து அதனை பாதுகாக்கப்பட்ட குழாயில் ஒட்டியிருக்கும் .
# ஒளிவடம்

## ஒளிவட வகைகள்

- OFC: Optical fiber, conductive (மின்சாரம் கடத்தகூடிய ஒளிவடங்கள் )
- OFN: Optical fiber, nonconductive (மின்சாரம் கடத்தாத ஒளிவடங்கள் )
- OFCG: Optical fiber, conductive, general use (பொது பயன்பாட்டு , மின்சாரம் கடத்தகூடிய ஒளிவடங்கள் )
- OFNG: Optical fiber, nonconductive, general use (பொது பயன்பாட்டு , மின்சாரம் கடத்தாத ஒளிவடங்கள்)
- OFCP: Optical fiber, conductive, plenum
- OFNP: Optical fiber, nonconductive, plenum
- OFCR: Optical fiber, conductive, riser
- OFNR: Optical fiber, nonconductive, riser
- OPGW: Optical fiber composite overhead ground wire
# வால்மழை

**வால்மழை** (Perseids) என்பது வால்வெள்ளியில் இருந்து விண்கற்களாய் பொழியும் மழை. விண்மீன் தொகுதியில், வால்மழை ஒரு குறிப்பிட்ட தொலைவின் பின் புலனாகும் புள்ளியில் அதனை *ஒளிவீசு* என்றழைக்கலாகும். வால்வெள்ளி என்னும் விண்மீன் தொகுதியின் பெயரிலிருந்தே இதற்கு வால்மழை என்று பெயர் சூட்டப்பட்டது. வால்வெள்ளியின் சுற்றுப்பாதையில் சிதைவுத் துகள்களாய் திரியும் பாய்ச்சலினை *வால்வெள்ளி வானம்* என்று என்றழைக்கபடும். வால்வெள்ளி வானம் வால்வெள்ளியின் 130 ஆண்டு கோள்ப்பாதை முழுக்க சிதைப் பொருட்களை கொண்டுள்ளன. தற்போது உள்ள பெரும்பாலான வால்வெள்ளி வானங்கள் ஆயிரம் ஆண்டுகள் பழமைவாய்ந்தாக இருக்கின்றன. ஆனாலும் ஒரு சில இளந்துகள்கள் 1862 ஆம் ஆண்டில் உமிழப்பட்டு வெளிவந்துள்ளது என்று தெரிகிறது.  
வால்மழை பொழிவை முதலில் கிழக்கு நாடுகளிலேயே 2000 ஆண்டுகளுக்கு முன்பு கண்டறியப்பட்டதாகும். இந்த வால்மழை ஒவ்வொரு ஆண்டும் நடு-சூலை மாதத்தில் தொடங்கும்; அதன் உச்சம் இடத்தை பொருத்து ஆகத்து 9 இலிருந்து ஆகத்து 14 வரையில் கண்டறியலாம்.  
| 2011 | சூலை 17 - ஆகத்து 24 | ஆகத்து 13 (ஜெனித்தல் நேர வீதம் ZHR<sub>max</sub> 100) |  |  |
| --- | --- | --- | --- | --- |
| 2010 | சூலை 23 – ஆகத்து 24 | ஆகத்து 12 (ஜெனித்தல் நேர வீதம் ZHR<sub>max</sub> 142) |  |  |
| 2009 | சூலை 14 – ஆகத்து 24 | ஆகத்து 13 (ஜெனித்தல் நேர வீதம் ZHR<sub>max</sub> 173) |  |  |
| 2008 | சூலை 25 – ஆகத்து 24 | ஆகத்து 13 (ஜெனித்தல் நேர வீதம் ZHR<sub>max</sub> 116) | ஆகத்து 13 (ஜெனித்தல் நேர வீதம் ZHR<sub>max</sub> 93) | } |
# இந்திய தொழில்நுட்பக் கழகம் பட்னா

**இந்திய தொழில்நுட்பக் கழகம் பட்னா** (இ.தொ.க. பட்னா, *IIT Patna* அல்லது *IITP* ) இந்தியாவின் பீகார் மாநில தலைநகர் பட்னாவில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய மனிதவள அமைச்சினால் 2008ஆம் ஆண்டு புதிதாக அமைக்கப்பட்ட ஆறு இ.தொ.கழகங்களில் ஒன்றாகும். 2008-2009 கல்வியாண்டு முதல் பட்னாவின் *பாடலிபுத்திரா* காலனியில் அமைந்துள்ள *நவீன் அரசு பல்தொழில்நுட்பப் பயிலக* வளாகத்தில் இ.தொக.குவகாத்தி வழிகாட்டுதலில் இயங்கத் துவங்கியுள்ளது.
# இந்திய தொழில்நுட்பக் கழகம் பட்னா

## வளாகம்

இ.தொ.க பட்னா ஜூலை 25,2008 அன்று பதிவு செய்யப்பட்டு ஆகஸ்ட் 6, 2008 முதல் இ.தொ.க குவகாத்தி வழிகாட்டுதலில் இயங்குகிறது.  
பட்னாவின் புறநகரில் 600 ஏக்கர் நிலப்பரப்பில் நிரந்தர அமைவிடம் கண்டறியப்பட்டுள்ளது.45000 ச.அடி கட்டிடப் பரப்பு கட்டுமானத்தில் உள்ளது. ஜூலை 2010 முதல் புதிய இடத்திலிருந்து இ.தொ.க இயங்கும் என எதிர்பார்க்கப்படுகிறது. ஆடவருக்கும் மகளிருக்கும் இரு விடுதிகளும் தயார்நிலையில் இருக்கும் என எதிர்பார்க்கப்படுகிறது.
# இந்திய தொழில்நுட்பக் கழகம் பட்னா

## கல்வி திட்டங்கள்

தனது முதலாண்டில்,2008-2009, மூன்று பட்டப்படிப்பு திட்டங்களை வழங்குகிறது:
- கணினி அறிவியல் மற்றும் பொறியியல்
- மின் பொறியியல்
- எந்திரப் பொறியியல்  
இ.தொ.க நுழைவுத்தேர்வு ஒவ்வொரு ஆண்டும் அனைத்து இ.தொ.கவிற்கும் பொதுவாக ஒருங்கிணைந்து நடத்தப்படுகிறது. மிகவும் கடினமானதும் போட்டி மிகுந்ததுமான இத்தேர்வின் அடிப்படையில் பொறியியல் பட்டப்படிப்பு திட்டங்களுக்கு மாணவர்கள் தேர்ந்தெடுக்கப்படுகிறார்கள்.  
வரும் ஆண்டுகளில் மேலும் கூடுதல் கல்வித்திட்டங்களும் ஆய்வு திட்டங்களும் மற்ற இ.தொ.கழகங்களைப் போன்றே வகுக்கப்படும்.
# இந்திய தொழில்நுட்பக் கழகம் பட்னா

## மேலும் பார்க்க

- இந்திய தொழில்நுட்பக் கழகங்கள்
- இந்திய தொழில்நுட்பக் கழகம் குவகாத்தி
- பட்னா
- புதிய இ.தொ.கழகங்கள்
# இந்திய தொழில்நுட்பக் கழகம் பஞ்சாப்

**இந்திய தொழில்நுட்பக் கழகம் பஞ்சாப்** இந்தியாவின் பஞ்சாப் மாநிலத்தில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய அரசின் மனிதவள அமைச்சினால் 2008ஆம் ஆண்டு புதிதாக அமைக்கப்பட்ட ஆறு இ.தொ.கழகங்களில் ஒன்றாகும். 2008-2009 கல்வியாண்டு கல்விதிட்டங்கள் இ.தொ.க தில்லி வளாகத்தில் துவங்கின. இ.தொ.க தில்லி இப்புதிய கழகத்தினை வளர்த்தெடுக்கும் வழிகாட்டியாக செயல்படும்.
# இந்திய தொழில்நுட்பக் கழகம் பஞ்சாப்

## வளாகம்

இ.தொ.க பஞ்சாப் தனது இரண்டாம் கல்வியாண்டு திட்டங்களை பஞ்சாப் அரசு தற்காலிகமாக கொடுத்துள்ள ரூப்நகரில் (ரோபார்) உள்ள முன்னாள் மகளிர் பல்கலைதொழில்நுட்ப பயிலக வளாகத்தில் இயங்கும்.இவ்வளாகத்தில் இதற்கான மராமத்து வேலைகள் நடக்கின்றன.  
இக்கழகத்திற்கான நிரந்தர இடம் சண்டிகர் நகரிலிருந்து 42 கி.மீ தொலைவில் ரூப்நகர் எனும் மாவட்ட தலைநகரில் பிர்லா வித்துக்கள் பண்ணையில் அமைக்கப்பட உள்ளது. இதற்கான அடிக்கல்லை முன்னாள் மனிதவள அமைச்சர் அர்ச்சுன் சிங் 24 பிப்ரவரி அன்று நாட்டினார். இதன் இயக்குநராக இந்திய அறிவியல் கழகம்,பெங்களூருவில் உலோகவியல் துறையின் முனைவர் எம்.கே.சுரப்பா நியமிக்கப்பட்டுள்ளார்.
# இந்திய தொழில்நுட்பக் கழகம் பஞ்சாப்

## கல்வி திட்டங்கள்

தனது முதலாண்டில்,2008-2009, மூன்று பட்டப்படிப்பு திட்டங்களை வழங்குகிறது:
- கணினி அறிவியல் மற்றும் பொறியியல்
- மின் பொறியியல்
- எந்திரப் பொறியியல்  
இ.தொ.க நுழைவுத்தேர்வு ஒவ்வொரு ஆண்டும் அனைத்து இ.தொ.கவிற்கும் பொதுவாக ஒருங்கிணைந்து நடத்தப்படுகிறது. மிகவும் கடினமானதும் போட்டி மிகுந்ததுமான இத்தேர்வின் அடிப்படையில் பொறியியல் பட்டப்படிப்பு திட்டங்களுக்கு மாணவர்கள் தேர்ந்தெடுக்கப்படுகிறார்கள்.  
வரும் ஆண்டுகளில் மேலும் கூடுதல் கல்வித்திட்டங்களும் ஆய்வு திட்டங்களும் மற்ற இ.தொ.கழகங்களைப் போன்றே வகுக்கப்படும்.
# இந்திய தொழில்நுட்பக் கழகம் பஞ்சாப்

## மேலும் பார்க்க

- இந்திய தொழில்நுட்பக் கழகங்கள்
- இந்திய தொழில்நுட்பக் கழகம் தில்லி
- புதிய இ.தொ.கழகங்கள்
# இந்திய தொழில்நுட்பக் கழகம் பஞ்சாப்

## வெளியிணைப்புகள்

- இ.தொக. பஞ்சாப் இணையதளம்
- இ.தொ.க தில்லி (வழிகாட்டுனர்: இ.தொ.க பஞ்சாப்)
# வலைத் தேடல் பொறி

**வலைத் தேடல் பொறி** (*Web search engine*) எனபது வோல்டு வைடு வெப்பில் தகவல்களை தேடுவதற்காக வடிவமைக்கப்பட்டதொரு சாதனம். *ஹிட்ஸ்* என்று பொதுவாக அழைக்கப்படும் பட்டியல் ஒன்றில் இந்த தேடுதல் முடிவுகள் வழங்கப்படும். இந்தத் தகவல்களில் இணைய பக்கங்கள், படங்கள், தகவல்கள் மற்றும் பிற ஃபைல் வகைகள் இடம் பெற்றிருக்கும்.சில சர்ச் என்ஞின்கள் செய்தி புத்தகங்கள், டேட்டாபேஸ்கள், அல்லது ஓப்பன் டைரக்டரிகள் போன்றவைகளில் கிடைக்கப்பெறும் தகவல்களையும்தேடித்தரும் மனித சக்தியால் பராமரிக்கப்படும் வெப் டைரக்டரிகள், போல் இல்லாமல், சர்ச் என்ஞின்கள் அல்காரிதம் முறையிலோ அல்லது அல்காரிதம் மற்றும் மனித உள்ளீடு ஆகிய இரண்டின் கலவையிலோ செயல்படும்.
# வலைத் தேடல் பொறி

## வரலாறு
இணையதளத்தில் முதலீடு செய்வதற்கு சர்ச் என்ஜின்கள் பெரும் ஈர்ப்பாக 1990 பின் வந்த நாட்களில் இருந்தன. பல நிறுவனங்களும் மார்க்கெட்டில் நுழையும் போதே பெரிய அளவில் தான் நுழைந்தன. அவற்றின் இனிசியல் பப்ளிக் ஆபெரிங் பெரிய அளவில் இருந்தது. சில நிறுவனகள் தங்கள் பொது சர்ச் என்ஜின்களை நிறுத்திவிட்டு தொழில்கள் சம்மந்தப்பட்ட சர்ச் என்ஜின்களை மட்டும் வாணிபம் செய்கின்றன.(எடுத்துக்காட்டு:நாதேர்ன் லாயிட்ஸ்)Many search engine companies were caught up in the dot-com bubble, a speculation-driven market boom that peaked in 1999 and ended in 2001.  
2000 ஆம் ஆண்டில் கூகிள் சர்ச் என்ஜின் மிக முக்கிய என்ஜினாக உருவம் பெற்றது.பேஜ்ரேங்க் என்ற கண்டுபிடிப்பின் மூலம் இது தேடுதல் வேட்டைகளுக்கு நிறைவான முடிவுகளைத் தந்தன. இந்தஐடரேடிவ் அல்காரிதம் இணையதளப் பக்கங்களின் எங்கள் மற்றும் மற்ற இணையதள பக்கங்களின் பேஜ்ரேங்க் முறைப்படி, அந்த பக்கங்களுக்கு எடுத்து செல்லும் லிங்குகளைக்கொண்டும் அலது நல்ல பக்கங்களுக்கு எந்த லிங்கு எடுத்து செல்லும் என்ற யூகத்தைக்கொண்டும் தேடுதல் செய்தது.கூகிள் அதன் சர்ச் எஞ்சினுக்காக ஒரு மிநிமல் இண்டேர்பேசையும் ஆதரித்தது.இதற்கு மாறாக கூகிளின் போட்டியாளர்கள் சர்ச் என்ஜின்களை ஒரு வெப் போர்டலுக்குள் வடிவமைத்து வெளியிட்டனர்.  
2000 ஆண்டுக்குள் யாஹூ இங்க்டோமி சர்ச் என்ஜினை அடித்தளமாகக் கொண்டு தேடுதல் சேவைகளை மேற்கொண்டது.யாஹூ! 2002 ஆண்டில் இங்க்டோமியையும்,2003 ல்ஓவர்டுர்மற்றும் ஆல்டாவிச்டாவையும்) வாங்கியது. ஓவர்டுர்(ஆல்திவெப்பை சொந்தமாகக் கொண்டிருந்தது.2004 ஆம் ஆண்டு வரை யாஹூ, கூகிளின் சேவையை நாடி இருந்தது.எபின்னர் அது தன சொந்த சர்ச் என்ஜினை பல இணைந்த டெக்னாலஜிகளை வாங்கியதன் மூலம் அறிமுகப்படுத்தியது.  
மைகிரோசாப்ட் இங்க்டோமியில் இருந்து பெற்ற தேடுதல் முடிவுகளைக்கொண்டு, 1998 ல், முதல் முதலில் MSN சர்ச் அறிமுகப்படுத்தியது (இதே சர்ச் என்ஜின் லைவ் சர்ச்என்ற புதுப்பெயருடனும் வெளிவந்தது)1999- ஆண்டின் முதல் பகுதியில் இந்த சயிட் லுக்ஸ்மார்ட் இலிருந்து எடுத்த பட்டியல்களை இங்க்டோமியில்ருந்த முடிவுகளுடன் இணைத்து வெளியிட்டது. 1999 ல் ஒரு சிறு காலத்திற்கு ஆல்டாவிஸ்டா முடிவுகளும் உபயோகிக்கப்பட்டன.2004 ல் மைகிரோசாப்ட் ஒரு புது முயற்சியை மேற்கொண்டது.அது,msnபோட் என்ற தனது சொந்த வெப் கிராலரை கொண்டு சர்ச் டெக்னாலஜியை உருவகம் செய்தது.  
2007 ஆம் ஆண்டின் இறுதியில் கூகிள் உலகிலேயே மிகவும் பிரபலமான ஒரு சர்ச் என்ஜினாக அறிவிக்கப்பட்டது. பல நாடுகளின் பிரத்தியேகமான தேவைகளுக்காக வெளிவந்த பல சர்ச் எஞ்சின்கள் இப்பொழுது உலகமெங்கும் மிகவும், முக்கியமானவையாகக் கருதப்படுகின்றன. எடுத்துக்காட்டுக்கு;பைடு,சீன மக்கள் குடியரசில் மிகவும் பிரபலமான ஒரு சர்ச் என்ஜினாகும்.
# வலைத் தேடல் பொறி

## கூடுதல் பார்வைக்கு

<div>
- கொலாபோரேடிவ் சர்ச் என்ஜின்
- இன்டெக்ஸ் (சர்ச் என்ஜின்)
- சர்ச் என்ஜின்களின் பட்டியல்
- லோக்கல் சர்ச் (இணையதளம்)
- மெடாசர்ச் என்ஜின்
- ஓபன்சர்ச்
- சர்ச் என்ஜின் வாணிபம்
- சர்ச் என்ஜின் ஆப்டிமைசேஷன்
- சர்ச் ஒரியெண்டெட் ஆர்கிடெக்சூர்
- சேலேக்ஷேன்-பேஸ்ட் சர்ச்
- செமாண்டிக் வெப்
- சோசியல் சர்ச்
- எழுத்து பிழை கண்டுபிடித்தல்
- வெப் அட்டவணையிடுதல்
- வெப் தேடுதலுக்கான கேள்வி
- வெப்சைட் பார்ஸ் டெம்ப்லேட்
</div>
# ரோனி கோல்மன்

**ரொனால்ட் டீன் கோல்மன்** *(Ronald Dean Coleman)* மே 13, 1964இல் ஐக்கிய அமெரிக்காவில் பிறந்தார். இவர் உடல் கட்டுதல் உலகின் உயரிய விருதான திரு. ஒலிம்பியா பட்டத்தை தொடர்ந்து எட்டு முறை வென்று சாதனை படைத்தார். இவருக்கு முன்பு லீ கேனி திரு. ஒலிம்பியா பட்டத்தை எட்டு முறை வென்று இருந்தார் என்பது குறிப்பிடத்தக்கது.  
காவல் துறை அதிகாரியான இவர் தன்னுடைய கடும் உடற்பயிற்சி மற்றும் உணவு திட்டங்களால் இந்த சாதனைகளை செய்தார்.
# இந்திய தொழில்நுட்பக் கழகம் புவனேசுவர்

**இந்திய தொழில்நுட்பக் கழகம் புவனேசுவர்** (இ.தொ.க. புவனேசுவர்,*Indian Institute of Technology, Bhubaneswar, IITBN*) இந்திய மாநிலம் ஒரிசாவின் தலைநகர் புவனேசுவரில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய அரசின் மனிதவள அமைச்சினால் 2008ஆம் ஆண்டு புதிதாக அமைக்கப்பட்ட ஆறு இ.தொ.கழகங்களில் ஒன்றாகும். 2008-2009 கல்வியாண்டு கல்விதிட்டங்கள் இப்புதிய கழகத்தினை வளர்த்தெடுக்கும் வழிகாட்டியாக செயல்படும் இ.தொ.க கரக்பூர் வளாகத்தில் 23 ஜூலை 2008 அன்று துவங்கின.
# இந்திய தொழில்நுட்பக் கழகம் புவனேசுவர்

## வளாகம்

முதலாம் கல்வியாண்டில் இ.தொ.க கரக்பூர் வளாகத்தில் இயங்கிய இக்கழகம் இரண்டாம் ஆண்டில் (2009-2010) புவனேசுவரில் உள்ள இ.தொ.க கரக்பூரின் விரிவாக்க கிளையின் மேம்படுத்திய வளாகத்தில் இயங்குகிறது. நிரந்தர அமைவிடம் புவனேசுவரிலிருந்து 25 கி.மீ தொலைவில் உள்ள அர்குல் எனும் இடத்தில் அமையும். இதற்காக மாநில அரசு 935 ஏக்கர் நிலத்தை வழங்கியுள்ளது..இந்தக் கழக அமைவிடத்தின் சுற்றுப்புறத்தில் புகழ்வாய்ந்த கல்வி நிறுவனங்களும் தகவல் தொழில்நுட்ப வளாகங்களும் அமைந்துள்ளன..
# இந்திய தொழில்நுட்பக் கழகம் புவனேசுவர்

## வளாகம்

### தொடர்புகள்

ஒரிசா அரசு தேசிய நெடுஞ்சாலை 5 இலிருந்து ஓர் நான்கு வழிப்பாதையை இ.தொ.க வளாகத்திற்கு கட்டமைக்கிறது. கோர்டா தொடர்வண்டி நிலையம் 4 கி.மீ தொலைவில் உள்ளது. பிஜூ பட்நாயக் விமானநிலையம் 25 கி.மீ தொலைவில் உள்ளது. புதிதாக அமையவிருக்கும் பன்னாட்டு விமானதாவளம் 12 கி.மீ தொலைவில் இன்னும் அருகாமையில் அமையும்.
# இந்திய தொழில்நுட்பக் கழகம் புவனேசுவர்

## பள்ளிகள்

இ.தொக புவனேசுவரில் துறைகளாக இல்லாது முழுமையான பல்துறை ஆய்வுகள் மேற்கொள்ளுமாறு பள்ளிகளாக அமைக்கப்படும். உடனடியாக நிறுவப்படும் மூன்று பள்ளிகள்:
# இந்திய தொழில்நுட்பக் கழகம் புவனேசுவர்

## பள்ளிகள்

### மூலப்பொருள்கள் மற்றும் கனிம பொறியியல் பள்ளி

ஒரிசாவின் கனிம வளங்களை முழுமையும் பயன்படுத்த இப்பள்ளி ஏற்படுத்தப்பட்டுள்ளது.
# இந்திய தொழில்நுட்பக் கழகம் புவனேசுவர்

## பள்ளிகள்

### பெருங்கடல் மற்றும் சூழலியல் அறிவியல் பள்ளி

பெருங்கடல் சார்ந்த அறிவியல், சூழலியல் மற்றும் பேரழிவு மேலாண்மை பற்றிய கல்வியும் ஆய்வுகளையும் இப்பள்ளி மேற்கொள்ளும்.
# இந்திய தொழில்நுட்பக் கழகம் புவனேசுவர்

## பள்ளிகள்

### வேதியியல் மற்றும் உயிரிவேதியியல் பொறியியல் பள்ளி

இவை இ.தொ.க புவனேசுவரின் முதன்மை ஆய்வு களங்களாகும்.  
கீழுள்ளவை படிப்படியாக நிறுவப்படும்.
# இந்திய தொழில்நுட்பக் கழகம் புவனேசுவர்

## பள்ளிகள்

### அடிப்படை அறிவியல் பள்ளி

இயற்பியல்,வேதியியல் மற்றும் உயிரி அறிவியல் கல்வியில் பாடதிட்டங்களை வகுத்து செயலாற்றும்.
# இந்திய தொழில்நுட்பக் கழகம் புவனேசுவர்

## பள்ளிகள்

### கட்டமைப்பு மேலாண்மை பள்ளி

கட்டிடங்கள்,வடிவமைப்பு,கட்டிடப் பொருளகள் ஆகியன இப்பள்ளியின் முதன்மை பொறுப்புகளாகும்.
# இந்திய தொழில்நுட்பக் கழகம் புவனேசுவர்

## கல்வி திட்டங்கள்

தனது முதலாண்டில்,2008-2009, மூன்று பட்டப்படிப்பு திட்டங்களை வழங்குகிறது:
- கணினி அறிவியல் மற்றும் பொறியியல்
- மின் பொறியியல்
- எந்திரப் பொறியியல்  
இ.தொ.க நுழைவுத்தேர்வு ஒவ்வொரு ஆண்டும் அனைத்து இ.தொ.கவிற்கும் பொதுவாக ஒருங்கிணைந்து நடத்தப்படுகிறது. மிகவும் கடினமானதும் போட்டி மிகுந்ததுமான இத்தேர்வின் அடிப்படையில் பொறியியல் பட்டப்படிப்பு திட்டங்களுக்கு மாணவர்கள் தேர்ந்தெடுக்கப்படுகிறார்கள்.
# இந்திய தொழில்நுட்பக் கழகம் புவனேசுவர்

## கல்வி திட்டங்கள்

### பட்டமேற்படிப்பு

2009ஆம் ஆண்டு முதல் இரண்டு பட்டமேற்படிப்பு திட்டங்கள் நடத்தப்படுகின்றன.
- கணினி அறிவியல் மற்றும் பொறியியல்
- தகவல் தொழில்நுட்பம்  
முனைவர் பாடதிட்டங்களுக்கும் 2009ஆம் ஆண்டு முதல் மாணவர்கள் சேர்க்கப்படுகிறார்கள்.  
வரும் ஆண்டுகளில் மேலும் கூடுதல் கல்வித்திட்டங்களும் ஆய்வு திட்டங்களும் மற்ற இ.தொ.கழகங்களைப் போன்றே வகுக்கப்படும்.
# இந்திய தொழில்நுட்பக் கழகம் புவனேசுவர்

## மேலும் பார்க்க

- இந்திய தொழில்நுட்பக் கழகங்கள்
- இந்திய தொழில்நுட்பக் கழகம் கரக்பூர்
- புதிய இ.தொ.கழகங்கள்
# ஒய்-ஃபை

**அருகலை** தமிழ்:**அருகலை** (Wi-Fi) என்பது கம்பியில்லாத் தொடர்பு வசதி கொண்ட கருவியின் வணிகக்குறியீடு. இது குறிப்பாக உள்ளிடத்திற்கான கம்பியில்லா மின்காந்தத் தொடர்பு வலைக்கான IEEE 802.11 என்னும் சீர்தர அடிப்படையில் இயங்கும் கருவிகளுக்காக, ஒய்-ஃபை அலயன்சு ( Wi-Fi Alliance ) என்னும் நிறுவனம் வழங்கும் சான்றிதழும் அதற்கான வணிகக் குறியீடும் ஆகும். IEEE 802.11 என்னும் சீர்தரத்திற்கு இணங்க செயற்படும் எல்லாக் கருவிகளும் ஒய்-ஃபை சான்றிதழ் பெற்றதல்ல. அதாவது ஒய்-ஃபை இலச்சினை இல்லாவிடில் அவை IEEE 802.11 சீர்தரத்துடன் இயங்காதவை என்று பொருளல்ல.  
மிகப்பெரும்பாலான கணினிகளும், கணினிவிளையாட்டுப் பெட்டிகளும், மடிக்கணினிகளும், அச்சியந்திரங்களும், பல்வேறு கணினித்துணைக் கருவிகளும் ஒய்-ஃபை திறங்கள் கொண்டவை.  
ஒய்-ஃபை (Wi-Fi) என்னும் குறியீடு முதன்முதலாக ஆகத்து மாதம் 1999 ஆம் ஆண்டில் இருந்து வணிக நோக்கில் பயன்பாட்டில் வழங்கி வருகின்றது
# ஒய்-ஃபை

## பயன்கள்

##### இணைய அணுக்கம்
ஒய்-ஃபை பொருத்தப்பட்ட கருவிகள் , கணினிகளைப் பயன்படுத்தி இணையத்தை பெற்றுக்கொள்ளலாம் . ஆனால் அந்த அணுக்கம் ஒய்-ஃபை எல்லைக்குள்ளே தான் சாத்தியமாகும் . ஒன்று அல்லது அதற்கு மேற்பட்ட அணுக்கப் புள்ளிகளைத் துழவு எல்லையை வெம்புள்ளிகள் (hotspot) என்று சொல்லலாம் . இதன் பரப்பளவு ஒரு சிறிய அறையில் இருந்து சில சதுர மைல்கள் வரை இருக்கும் . இந்த துழவு எல்லையின் பரப்பு எத்தனை அணுக்கப் புள்ளிகளைக் கொண்டது என்பதைப் பொறுத்தும் , அவை எவ்வாறு மேற்பொருந்துகிறது என்பதைப் பொறுத்தும் பரந்து விரிந்து செயல்படும் .
# ஒய்-ஃபை

## அடிக்குறிப்புகளும் மேற்கோள்களும்

பகுப்பு : இணையம்
# வார்ப்புரு:Infobox bodybuilder

| **<span>Personal Info</span>** |  |
| --- | --- |
| **பிறப்பு** | }, } |
| }, } |  |
# வார்ப்புரு:Infobox bodybuilder

## Usage

The infobox may be added by pasting the template as shown below into an article and then filling in the fields. The only required fields are: name, birthdate/birthplace, and bestwin/bestwinyear.
<div>
<pre></pre>
</div>  
</noinclude>